Κάρολος Β΄ της Βάδης

Ο Κάρολος (γερμ. Karl, 8 Ιουλίου 1786 - 8 Δεκεμβρίου 1818) από τον Οίκο του Τσέρινγκεν ήταν μέγας δούκας του Μπάντεν (1811-1818).

Βιογραφία
Ο Κάρολος Λουδοβίκος Φρειδερίκος ήταν ο μόνος γιος του Καρόλου Λουδοβίκου του Μπάντεν και της Αμαλίας, κόρης του Λουδοβίκου Θ΄ της Έσσης-Ντάρμστατ.

Το 1818 απεβίωσε στην Καρλσρούη σε ηλικία 32 ετών. Δεν είχε άρρενες απογόνους και τον διαδέχθηκε ο θείος του Λουδοβίκος Α΄.

Οικογένεια
Νυμφεύτηκε το 1806 τη Στεφανία, κόρη του Κλωντ ντε Μπωαρναί. Ο Κλωντ ήταν εξάδελφος του Αλεξάντρ ντε Μπωαρναί, πρώτου συζύγου της Ιωσηφίνας Τασέρ ντε Λα Παζρί. Η Ιωσηφίνα και ο δεύτερος σύζυγός της Ναπολέων Βοναπάρτης είχαν υιοθετήσει την Στεφανία. Ο Κάρολος είχε τέκνα: 
 Λουίζα (1811 - 1854), παντρεύτηκε τον εξάδελφό της Γουσταύο των Βάσα, Πρίγκηπα της Σουηδίας.
 γιος (29 Σεπτεμβρίου - 16 Οκτωβρίου 1812).
 Ιωσηφίνα (1813 - 1900), παντρεύτηκε τον Κάρολο Αντώνιο του Χοεντσόλλερν-Ζίγκμαρινγκεν. 
 Αλέξανδρος (1 - 8 Μαϊου 1816).
 Μαρία Αμαλία (1817 - 1888), παντρεύτηκε τον Ουίλλιαμ Χάμιλτον, 11ο Δούκα του Χάμιλτον.

Έχει υποστηριχθεί ότι το έκθετο Κάσπαρ Χάουζερ (1812 - 1833), ήταν γιος του.

Πηγές
 von Weech, Friedrich. "Karl Ludwig Friedrich". Allgemeine Deutsche Biographie (in German). p. Onlinefassung. Retrieved 25 July 2010.

Παραπομπές σε πηγές

Οίκος του Τσέρινγκεν